Skorpesundet

Skorpesundet er et sund mellom øyene Skorpa og Nerlandsøya i Herøy kommune på Sunnmøre. Sundet er om lag 2 km bredt på det bredeste.

Under andre verdenskrig var Skorpesundet en av de viktigste kanalene inn til Norge for Shetlandsgjengen. Det var ikke bosetning i  den vestre enden mot havet, noe som gjorde at en kunne komme seg usett til de indre farvannene. I tillegg stoppet mange av båtene på Skorpa, der de satte av agenter eller tok på soldater, flyktninger, og ved et par tilfeller, Shetlands-Larsen, som skulle til Storbritannia. På Skorpesiden av sundet, lå det blant annet et sommerfjøs som i stor grad ble brukt som skjulested.

Fjorder i Herøy (Møre og Romsdal)
Sund i Møre og Romsdal